Австрерчу Серло цхьаьнакхетараллера делегаци а ю студентийн форуме йоьдуш, цуьнан куьйгалхойх цхьаъ йолчу Кушалиева Таисас Маршо Радионе ма-дийцара: Нохчийн студентийн цхьаьнакхетар ду Белгехь дIахьур долуш. Цига богIуш Германера, Британера, Францера студенташ бу. Австрехь тхан студентийн тоба ю Серло цIе а йолуш. Тхо, цу тобан декъашхой, вовшах а кхетта Белгерчу гуламе доьлхуш ду. Нохчийн студенташ буйла хаийтар а, вовшашна массо а бовзийтар а ю цу цхьаьнакхетаран Iалашо.